נורית ליטמן

נורית ליטמן (נולדה ב-8 בדצמבר 1966) היא עורכת דין ישראלית, אשר שימשה בין השנים 2017–2021 כמשנה לפרקליט המדינה לתפקידים מיוחדים, ובין השנים 2012–2017 כפרקליטת מחוז ירושלים (פלילי). נולדה לתמר ויורם זיו, ששימש מנכ"ל משרד התעשייה והמסחר בממשלת מנחם בגין (1979–1981). בעלת תואר ראשון במשפטים מהאוניברסיטה העברית בירושלים. בשנת 1989 החלה לעבוד בפרקליטות המדינה כסטודנטית ובהמשך כמתמחה. חברת מחזור 2015 של קרן וקסנר. ליטמן מילאה שורת תפקידים ניהוליים במחוז ירושלים של הפרקליטות, לרבות תפקידים ניהוליים ובהם המשנה לפרקליט מחוז ירושלים וממלאת מקומו. בינואר 2012 נבחרה לפרקליטת מחוז ירושלים (פלילי). במסגרת תפקידיה לאורך שנים ייצגה את המדינה בתיקים פליליים מרכזיים ובהם: פרשת הבנק למסחר, פרשת השר שלמה בניזרי, פרשת השוחד בפיקוח העירוני בירושלים, פרשיית "הכנופיה הירושלמית", תיקי פשיעה חמורה ותיקי צווארון לבן. כן ליוותה את חקירות תיקי 1000 ו-2000, פרשת מעונות ראש הממשלה (תיק המעונות), פרשת הרב יונה מצגר, פרשת הרב מוטי אלון, תיק חזון ישעיה, רצח מוחמד אבו ח'דיר, רצח בני הזוג מעוז, רצח נועה אייל ועוד. כן הייתה אחראית במסגרת תפקידה על תיקי הביטחון וההסתה המרובים במחוז ירושלים. באפריל 2017 נבחרה ליטמן לתפקיד המשנה לפרקליט המדינה לתפקידים מיוחדים. במסגרת תפקידה המשיכה לפקח על חקירות תיקי נתניהו, השתתפה בשימוע שנערך לנתניהו והחזיקה בעמדה לפיה היה על היועץ המשפטי לממשלה אביחי מנדלבליט להגיש כתב אישום באשמת שוחד כנגד נתניהו בכל התיקים. בדצמבר 2019 הייתה בין מועמדי היועץ המשפטי לממשלה אביחי מנדלבליט לתפקיד ממלא מקום פרקליט המדינה. בפברואר 2020 הייתה בין בכירי הפרקליטות אשר נאבקו, ללא הצלחה, נגד מינוי דן אלדד לתפקיד כממלא מקום פרקליט המדינה. באפריל 2020 חיברה את מכתבם של בכירי הפרקליטות כנגד אלדד. בין השאר נטען כנגד אלדד, כי בדיקה שפתח בפרשיית מסמך הרפז משמשת "קרדום לחפור בו לצורך הדיפת הביקורת המוצדקת של היועמ"ש" נגד אלדד. במאי 2020 הסמיך מנדלבליט את ליטמן לנהל את ההיבטים הניהוליים השונים במשבר הקורונה בפרקליטות. קבעה שאין לנהל חקירה פלילית כנגד מי שפרסם "למה לא לנעול את דלתות הישיבות ולהזרים פנימה גז". במסגרת תפקידה הובילה לצד בכירים נוספים בפרקליטות המדינה את חקירתו של חבר הכנסת מיקי זוהר בחשד לסחיטה באיומים של היועץ המשפטי לממשלה אביחי מנדלבליט, אשר נסגר לבסוף בין השאר בהמלצתה. באפריל 2021 פרשה ליטמן ממשרד המשפטים ומתפקידה כמשנה לפרקליט המדינה לתפקידים מיוחדים. מאז פרישתה מפרסמת ליטמן מאמרים מפעם לפעם בעיתונות בתחומים משפטיים, דוגמת תמיכה באנשי הפרקליטות, בין השאר בעניין משפט נתניהו. כן מתראיינת בנושאים שונים דוגמת משפטו של רומן זדורוב, פרשת מין תמורת מינוי והסדרי הטיעון עם אריה דרעי ויעקב ליצמן, ועוד, לכלי תקשורת ולהסכתים. כמי שהייתה שותפה להליכי החקירה והגשת כתב האישום, ליטמן מתראיינת בקביעות בכלי תקשורת בעניינו של משפט נתניהו. בראיונות טענה שוב ושוב שהתיקים לא קורסים וגם לאחר המלצת השופטים לוותר על האישום בשוחד אמרה ש"יש מספיק אירועים שבהם בית המשפט הצביע על קשיים ובכל זאת התיק נגמר בהרשעה". ליטמן נשואה לעיתונאי גיל ליטמן, דוקטור להיסטוריה, ואם לשלושה. מתגוררים במבשרת ציון. נורית ליטמן ברשת החברתית טוויטר עו"ד נורית ליטמן, באתר משרד המשפטים חן שליטא, ‏מה שעשו לנו זו שחיטה", באתר גלובס, 10 במרץ 2016 אמוץ שפירא, המשנה לפרקליט המדינה: יהיה צער גדול לגלות אם טעינו בתיק זדורוב, באתר כאן, 29 בנובמבר 2018 תמר אלמוג ומוטי גילת, המשנה לפרקליט המדינה: יש הסתה והמצב מטריד ומדאיג מאוד - ריאיון עם נורית ליטמן, כאן חדשות, 30 ביולי 2020 אושר מינוי יורם זיו למנכ"ל התמ"ת, מעריב, 12 בפברואר 1979; אמיר אורן, פרשת המעונות: חשבון השקלים של הזוג נתניהו, באתר הארץ, 29 במאי 2016 הבוגרים שלנו, באתר קרן וקסנר. פרקליטות המדינה: שתי פרקליטות מחוז חדשות, באתר ערוץ 7, 022 בינואר 2012 שמואל דקלו, ‏אתי אלון בבביהמ"ש: העברתי 200-300 מיליון שקל מהבנק למסחר לנושי אחי, באתר גלובס, 25 בנובמבר 2002 שמואל מיטלמן, ח"כ בניזרי הורשע בעבירות של קבלת שוחד, באתר NRG, ‏1 באפריל 2008 שמואל דקלו, ‏המדינה: "הכנופיה הירושלמית" היא שהורתה לעופר מקסימוב לצאת לרומניה, באתר גלובס, 13 ביוני 2002 טובה צימוקי, "הפרקליטות צפויה להמליץ להעמיד לדין את שרה נתניהו בפרשת המעונות", באתר ynet, 20 באפריל 2017 אביעד גליקמן, שי ניצן או נורית ליטמן. מי יהיה פרקליט מחוז י-ם?, באתר ynet, 22 בינואר 2012 עו"ד נורית ליטמן נבחרה למשנה לפרקליט המדינה לתפקידים מיוחדים, באתר משרד המשפטים. גלעד מורג ואיתמר אייכנר, פרקליט המדינה עיבה את הצוות המלווה את תיקי נתניהו, באתר ynet, 9 באפריל 2017 הודעת פרקליטות המדינה, ציוץ של רדיו 103 ברשת החברתית טוויטר, 17 בנובמבר 2019. תמר אלמוג ומרדכי גילת, המשנה לפרקליט המדינה היוצאת: "היה צריך להגיש כתב אישום על שוחד בכל תיקי נתניהו", באתר כאן – תאגיד השידור הישראלי, 27 במאי 2021 ביני אשכנזי, מנדלבליט הציע עוד שני שמות למ"מ פרקליט המדינה: ליאת בן-ארי ונורית ליטמן, באתר TheMarker‏, 22 בדצמבר 2019 אביעד גליקמן, "רגע עצוב מאוד": בכירות הפרקליטות זועמות על הדלפת המסרונים, באתר חדשות 13, ‏7 בפברואר 2020 ציוץ של עמית סגל ברשת טוויטר, 24 באפריל 2020. חן מענית, ‏בכירי הפרקליטות נגד עו"ד דן אלדד: "התנהלותך מנוגדת לכל אתוס", באתר גלובס, 24 באפריל 2020 היועמ"ש: אני אעמוד בראש הפרקליטות, באתר ערוץ 7, ‏3 במאי 2020 ברוך שפירא, ‏הפרקליטות קבעה: האמירה 'להזרים גז ולהרוג חרדים' – חלק מחופש הביטוי, באתר JDN‏, ב׳ באייר תשפ״א הכיוון בפרקליטות: חקירה נגד מיקי זוהר בשל דבריו על מנדלבליט, באתר חדשות 13 עמיר קורץ, הפרקליטות סוגרת את תיק החקירה נגד ח"כ מיקי זוהר, באתר כלכליסט, 10 במרץ 2021 אבישי גרינצייג, ‏פרקליט מחוז דרום יקבל את סמכויות המשנה לפרקליט המדינה, באתר גלובס, 5 במאי 2021 עו"ד נורית ליטמן, ‏הפייק והפוזיציה השתלטו על רבים מהדיווחים על מערכת המשפט, באתר גלובס, 1 בנובמבר 2021 עו"ד נורית ליטמן, ‏השמועות על קריסת תיק 4000 היו מוקדמות מדי, באתר גלובס, 15 בנובמבר 2021 נורית ליטמן, סרטון באתר יוטיוב (אורך: 11:35) 103FM, ‏"מופע עצוב": אתי כרייף חוטפת אש מבכירה לשעבר במערכת המשפט, באתר מעריב אונליין, 30 בינואר 2022 אולפן המקור: תחקיר אשמים חפים מפשע, באתר חדשות 13, 10 בנובמבר 2021 נורית ליטמן, סרטון באתר יוטיוב (אורך: 31:27) (החל מדקה: 12:30) תמר אלמוג, פתמ"א: ההסכת, פרק 2: הסגת גבול – עם נורית ליטמן, באתר כאן רשת ב, 15 ביוני 2021; נורית ליטמן, סרטון באתר יוטיוב (אורך: 1:49:54) 103FM, ‏בכירה לשעבר בפרקליטות על עדות הדס קליין: "כנראה לא תיכנס לכתב האישום", באתר מעריב אונליין, 16 בנובמבר 2021 כשנתניהו יושב באולם: עדותו של ניר חפץ תחל היום – ראיון לעידן קוולר בתוכנית הבוקר הזה, באתר גלי צה"ל, 22 בנובמבר 2021 "יותר מאת נתניהו, פילבר אוהב את פילבר", באתר 103fm, ‏24 במרץ 2022 פילבר ממשיך להלך בין הטיפות: יישאר על הגבול של עד עוין, באתר גלצ, ‏29 במרץ 2022 "העובדה שהתביעה מבקשת לתקן כתב אישום, זה לא כל כך חריג", באתר 103fm, ‏16 במאי 2022 103FM, ‏"מי שמקבל את המתנה יודע שמיליון שקל זה לא כלום", באתר מעריב אונליין, 7 ביולי 2022 "ניר חפץ סיפק את הסחורה", באתר רדיו 103, ‏1 בדצמבר 2021 בכירה משפטית לשעבר מסבירה: האם על התביעה לבטל את סעיף השוחד בתיק 4000?, באתר מעריב אונליין, 25 ביוני 2023 ציוץ של גיל ליטמן ברשת החברתית טוויטר, 2 ביוני 2021.